CELEX: 62014CN0064
Language: et
Date: 2014-02-07 00:00:00
Title: Kohtuasi C-64/14 P: Sven A. von Storchi jt 7. veebruaril 2014 esitatud apellatsioonkaebus Üldkohtu (esimene koda) 10. detsembri 2013 . aasta määruse peale kohtuasjas T-492/12: Sven A. von Storch jt versus Euroopa Keskpank

19.5.2014   
            
            
               ET
            
            
               Euroopa Liidu Teataja
            
            
               C 151/9
            
         Sven A. von Storchi jt 7. veebruaril 2014 esitatud apellatsioonkaebus Üldkohtu (esimene koda) 10. detsembri 2013. aasta määruse peale kohtuasjas T-492/12: Sven A. von Storch jt versus Euroopa Keskpank
   (Kohtuasi C-64/14 P)
   2014/C 151/11
   Kohtumenetluse keel: saksa
   
      Pooled
   
   
      Apellant: Sven A. von Storch jt (esindajad: advokaadid M. C. Kerber, B. von Storch)
   
      Teine menetlusosaline: Euroopa Keskpank
   
      Apellandi nõuded
   
   
               —
            
            
               tühistada Üldkohtu esimese koja 10. detsembri 2013. aasta määrus kohtuasjas T-492/12;
            
         
               —
            
            
               Euroopa Liidu Kohtul palutakse rahuldada hagejate 11. novembri 2012. aasta hagis esitatud nõuded;
            
         
               —
            
            
               Euroopa Liidu Kohtul palutakse Euroopa Liidu Kohtu kodukorra artikli 122 lõike 1 alusel mõista Euroopa Keskpangalt välja kohtukulud.
            
         
      Väited ja peamised argumendid
   
   Apellatsioonkaebuse esitajad on seisukohal, et Euroopa Liidu Üldkohtu esimese koja 10. detsembri 2013. aasta määrus kohtuasjas T-492/12 on õiguslikult väär järgmistel põhjustel:
   
               1.
            
            
               Kuna Euroopa Keskpanga 6. septembri 2012. aasta otsuse eurosüsteemi otsetehingute teatud tehniliste tunnuste kohta riigivõlakirjade järelturgudel ja teiseks Euroopa Keskpanga 6. septembri 2012. aasta otsuse lisameetmete kohta tagatiste kättesaadavuse tagamiseks pooltele selleks, et nad saaksid osaleda eurosüsteemi likviidsustehingutes, ning
               
                           —
                        
                        
                           teise võimalusena Euroopa Keskpanga 10. oktoobri 2012. aasta suunise 2012/641/EL, millega muudetakse suunist EKP/2012/18 täiendavate ajutiste meetmete kohta seoses eurosüsteemi refinantseerimisoperatsioonide ja tagatise kõlblikkusega (EKP/2012/23) (1), vastuvõtmisel on õiguslik toime, võivad nimetatud aktid olla hagi esemeks. Akti õigusliku siduvus määratakse väljakujunenud kohtupraktika kohaselt vastavalt EL lepingu artiklile 19 selle eesmärgi alusel.
                        
                     
         
               2.
            
            
               Vaidlustatud otsuste vastuvõtmine puudutab hagejaid vahetult ja isiklikult, hoolimata sellest, et hagejad ei ole otse nende otsuste adressaadid.
            
         
               3.
            
            
               Üldkohtu 10. detsembri 2013. aasta määruses on tehtud õiguslik viga, kuna Üldkohus on üle võtnud Euroopa Keskpanga argumendid selle kohta, et otsustel puudub mõju kodanike õiguslikule seisundile. Ühtlasi on Üldkohus jätnud tähelepanuta selle, et otsused mõjutavad tegelikult suurel määral väärtpaberiturgusid ja eelkõige riigivõlgade emiteerimist ja seda on ka Euroopa Keskpank soovinud.
            
         
               4.
            
            
               Üldkohtu 10. detsembri 2013. aasta määruses on tehtud õiguslik viga, kuna Üldkohus seadis hagejate kaebeõiguse tingimuseks Euroopa Keskpanga tegeliku toimingu või siis hilisemad, konkreetsemad toimingud, mida hagejad käesoleval juhul ei teadnud, välja arvatud väärtpaberiostude võimaliku tühistamise tegelik võimatus.
            
         
               5.
            
            
               Üldkohtu 10. detsembri 2013. aasta määruses on tehtud õiguslik viga, kuna Üldkohus on rikkunud hagejate õigust tõhusale õiguskaitsele, mis on sätestatud Euroopa Liidu põhiõiguste harta artiklis 47 ja 4. novembril 1950 Roomas allkirjastatud Euroopa inimõiguste ja põhivabaduste kaitse konventsiooni artiklis 6. Eeskätt puudub Üldkohtu nimetatud kaudse normikontrolli võimalusel vastavalt ELTL artiklile 277 samasugune õigusmõju nagu ELTL artikli 263 lõike 4 alusel esitatud hagil.
            
         
      (1)  ELT L 284, lk 14.